als_Latn dik_Latn sag_Latn
Hoti: Do t’i konfiskojmë pasuritë e paligjshme dhe do t’ia kthejmë popullit
14:34 | 03 June 2017
Kandidati për kryeministër nga LDK-AKR-Alternativa, Avdullah Hoti, ka thënë të shtunën në Mitrovicë se tubimet madhështore të koalicionit të djathtë në gjithë Kosovën, po ju ngjajnë tubimeve të fitores nga koha e Presidentit Rugova.
“Tubime të tilla ka pasur vetëm në kohën e Rugovës. Këto zgjedhje janë referendum për të ardhmen e Kosovës. Lista jonë është më e mira, me 30 doktorë shkencash, me njerëz të mrekullueshëm dhe unë jam i nderuar që i prij kësaj liste”, ka thënë Hoti.
Hoti ka thënë se do ta pavarësojmë sistemin e drejtësisë, do ta nxjerrim ligjin për konfiskimin e pasurive të paligjshme dhe ajo do t’u kthehet qytetarëve.
Ai ka shtuar se ky është koalicioni i vetëm që do ta sigurojë integrimin e Kosovës në BE dhe NATO, koalicioni i vetëm që mund ta ruajë miqësinë e përhershme me SHBA-të, siç e ka thënë gjithmonë Presidenti Rugova.
“Programi ynë është i jashtëzakonshëm dhe i siguron Kosovës 3 miliardë euro buxhet gjatë mandatit tonë, rritje ekonomike dyfish më të madhe, pagë minimale dinjitoze, pensione dinjitoze, arsim cilësor dhe shëndetësi cilësore. Do të ketë mbështetje të madhe për bujqit, fermerët dhe të gjithë ata që kanë ide biznesi”, ka thënë Hoti.
Ai ka shtuar se do të punojmë shumë që tavolinat tona të kemi më shumë prodhime vendore. “Ne garantojmë 12 muaj pushim për lehonat, për gratë e papuna 50 për qind e pagës minimale për t’i rritur fëmijët”, ka thënë ai.
“Do t’u japim momentum të ri bisedimeve me Serbinë. Do të punojmë shumë me pakicat, në veçanti me serbët. Do të punojmë në thellimin e marrëdhënieve vëllazërore me Shqipërinë, në përmirësimin e marrëdhënieve fqinjësore me të gjithë, por asnjëherë nuk do të hezitojmë në zbatimin e reciprocitetit me të gjithë, në veçanti me Serbinë”, ka shtuar Hoti.
Kryeministri dhe kryetari i LDK-së, Isa Mustafa, ka thënë se kandidati për kryeministër Avdullah Hoti është një evropian i vërtetë.
“E keni pa që ata që nuk e kanë asnjë argument kundër kryeministrit tonë, sepse nuk mund të thonë që nuk është i shkolluar, nuk është i aftë, nuk është familjar, nuk është besnik, nuk është i vyeshëm dhe i vendosur. Prandaj flasin për karizëm. Po, karizëm nuk është të marrësh poza në foltore. Karizma do të thotë të ushtrosh ndikim dhe ndikimi nuk ushtrohet ndryshe, përveç me dije. Ndikimi jonë do të shtrohet përmes kryeministrit Hoti dhe vlerave të tij, që janë profesionale dhe shkencore”, ka thënë Mustafa.
Kryetari i Mitrovicës Agim Bahtiri ka thënë se po e ndjen aromën e fitores. “Kjo aromë është në Mitrovicë dhe ky mesazh nga këtu do të përhapet në tërë Kosovën. Jemi bashkuar për të bërë ndryshimin e madh, sepse kjo gjendje e Kosovës nuk e bën të ndihet mirë asnjë shqiptar. O sot o kurrë, duhet ta luftojmë të keqen. Koalicioni ynë është i shpresës, i paqes, i dijes, i punës. SHBA dhe BE me padurim po presim të fitojë ky koalicion dhe t’i themi poshtë korrupsionit, poshtë zhvatjes, poshtë shantazhimeve”, ka thënë Bahtiri.
Presidenti i AKR-së, Behgjet Pacolli ka thënë se kemi një program që krijon jetë më të mirë për fëmijët, qytetarët, vendin në përgjithësi.
“Deklaroj publikisht se me të gjitha limitet e mia do ta mbështes profesor Hotin, i bindur se do të jetë Qeveria më e mirë që e ka pasur Kosova. Ndihem shumë mirë në këtë koalicion dhe këtu kam takuar njerëz të ditur, të sinqertë, me traditë në krijim të shtetit. Nuk kemi kohë të bëjmë eksperimente, sepse jemi shumë vonë. Jemi në prag të kthesës së madhe që do ta bëjmë”, ka thënë Pacolli.
Kryetarja e Alternativës, Mimoza Kusari Lila ka thënë se Mitrovica është vendi që e pagoi më së shtrenjti lirinë e Kosovës, sepse Mitrovicës i është këputur njëri krah.
“Mitrovica dëshmon se forca nuk është zgjidhja, por forca është problemi. Sot në Kosovë janë dy oferta politike. Njëra që proklamon forcë dhe është dëshmuar se forca nuk ofron zgjidhje, sepse forcës i ka kaluar koha. Të mençurit nuk ofrojnë tregim të muskujve dhe as proklamojnë se do të vdesin. Ne nuk kemi nevojë për vdekje, kemi nevojë për jetë”, ka thënë Kusari Lila.
Ilir Deda, nga Alternativa ka thënë se Mitrovica e di më së miri çfarë do të thotë të jetë e nëpërkëmbur, sepse e ka përjetuar nga ata që janë bërë bashkë në anën tjetër.
Sylejman Qerkezi nga Lëvizja për drejtësi ka thënë se banorët shqiptarë të Mitrovicës në veri janë heronj të gjallë. “Përveç atyre që i tha kryeministri Mustafa për profesor Hotin, unë kam vërejtur diçka të veçantë tek ai. Mëshira dhe ndjenja shpirtërore e tij janë diçka e veçantë në karakterin e tij. Një pushtet që nuk ka rahmet, nuk ka mundësi të ketë bereqet”, ka thënë Qerkezi./Infokusi.com
-
‘Zgjedhjet do të duhej të prodhonin zgjidhje, jo kriza’
Njohësi i çështjeve politike, Driton Lajçi, ka vlerësuar se Kosova ka humbur ...
-
Qytetarëve të Mitrovicës iu shtohet një problem i ri
Qyteti i Mitrovicës ka mbetur pa ujë të pijshëm qysh nga mesdita – të premten...
-
Britania e Madhe ofron ndihmë për Sierra Leonen
Ka shkuar në 419 numri i të vdekurve në Sierra Leone, ndërsa me qindra njerëz...
-
SHBA miraton shitjen e sistemit raketor për Rumaninë
Departamenti i Shtetit ka miratuar shitjen e sistemit raketor për Rumaninë në...
-
Vendimi për specializantët, në QKUK parashikojnë krizë serioze në nivel vendi (Video)
jykata e Apelit me vendimin e saj ka zënë në befasi mbi 240 mjekë specializan...
-
Flet pronari i hotelit në Gjakovë për të cilin u ankua ministrja e Shqipërisë
Ministrja e Arsimit e Shqipërisë, Marina Karabina, dhe ekipi i saj u ndanë të...
-
Anëtarët e PDK’së që po duan t’ia zënë vendin Ramiz Lladrovcit
Naim Bazaj në zgjedhjet e parakohshme lokale në Drenas kishte dal si kandidat...
-
Romney kritikon Trumpin për Charlotsvillin
Ish kandidati republikan për president Mitt Romney kritikoi të premten presid...
-
Kosovarit gjatë gjykimit në Gjermani i gjendet drogë e fshehur në këpucë
Një shqiptar 22 vjeçar nga Kosova, po gjykohej në Hanover të Gjermanisë për f...
-
Babai shpëton vogëlushen falë reflekseve (Video)
Ky është momenti kur një baba me reflekse të pabesueshme shpëtoi vajzën e tij...
-
Kjo lojë tradicionale e kosovarëve renditet në mesin e lojërave më të rrezikshme të botës
Në një tekst të publikuar sot nga mediumi prestigjoz amerikan, Business Insid...
-
Pamjet që prekën botën: Polici mban në dorë fëmijën mes trupave të pajetë në Barcelonë (VIDEO)
I rrethuar nga trupa të pajetë të larë në gjak dhe qindra të plagosur, një po...
als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn